हास्पिटल में बेडों की संख्या बढ़ाएं
शाहपुराखंड की आबादी 3 लाख के करीब होने के बाद भी अभी तक शहर में राजकीय सामुदायिक स्वास्थ्य केंद्र में बेडों की संख्या महज 75 ही है। ऐसे में मौसमी बीमारियों के समय अस्पताल में बेड कम पड़ जाने से मरीजों को खासी परेशानी झेलनी पड़ रही है। बुधवार को विभिन्न सामाजिक संगठनों ने इस बजट सत्र में अस्पताल में 200 बेडों की संख्या करने की मांग को लेकर चिकित्सामंत्री के नाम ब्लॉक सीएमएचओ डॉ.विनोद योगी को ज्ञापन दिया।
शाहपुरा युवा विकास मंच अध्यक्ष राजेश मंडोवरा, रणवीर सेवा समिति के जिलाध्यक्ष विजय चौहान ने बताया कि शहर के राजकीय सामुदायिक स्वास्थ्य केंद्र में आसपास के करीब तीन दर्जन गांवों के लोग इलाज के लिए आते है। शाहपुरा थाना इलाके के अलावा अन्य थाना इलाकों में हुई सड़क दुर्घटनाओं में घायलों को भी रेफर करने के बाद यहां इलाज के लिए भर्ती कराया जाता है।
आउटडोर1500से पार
महेशपारीक, पार्षद पूरण सामोता, अरुण सैनी, विक्रम कसाणा ने बताया कि मौसमी बीमारियों के समय अस्पताल का आउटडोर 1500 से ऊपर पहुंच जाता है। वही बेडों की संख्या कम होने से एक-एक बेड पर तीन मरीजों का इलाज किया जाता है। उन्होंने बताया कि अगर शाहपुरा अस्पताल को 200 बेडों का कर दिया जाए तो चिकित्सा सुविधाओं का भी विस्तार हो पाएगा ओर क्षेत्र वासी इसका सीधा फायदा उठा पाएंगे। उन्होंने सरकार से उम्मीद जताई कि 8 मार्च को पेश होने वाले बजट में राजकीय चिकित्सालय को 200 बेडों का अस्पताल कर दिया जाएगा।
hin_Deva hin_Deva hin_Deva bho_Deva hin_Deva